Author: Miroslav Pastorek
Last saved by: spano
Company: Ministerstvo školstva

Vyhodnotenie pripomienkového konania 
(textová časť)

Spôsob pripomienkového konania:
Bežný/zjednodušený/skrátený postup

Bežné pripomienkové konanie. Obdobie: 12. 6. 2003 – 27. 6. 2003.

Zoznam oslovených subjektov: | Podpredsedovia vlády SR (pre ekonomiku, pre legislatívu, pre európsku integráciu a pre ľudské a menšinové práva a regionálny rozvoj)
| Ministerstvo dopravy, pôšt a telekomunikácií SR
| Ministerstvo zahraničných vecí SR
| Ministerstvo vnútra SR
| Ministerstvo hospodárstva SR
| Ministerstvo financií SR
| Ministerstvo kultúry SR
| Ministerstvo obrany SR
| Ministerstvo zdravotníctva SR
| Ministerstvo výstavby a regionálneho rozvoja SR
| Ministerstvo spravodlivosti SR
| Ministerstvo práce, sociálnych vecí a rodiny SR
| Ministerstvo pôdohospodárstva SR
| Ministerstvo životného prostredia SR
| Národný bezpečnostný úrad
| Úrad pre štátnu službu
| Úrad vlády SR
| Sekcia hospodárskej politiky Úradu vlády SR
| Protimonopolný úrad SR
| Najvyšší kontrolný úrad SR
| Úrad geodézie, kartografie a katastra SR
| Úrad priemyselného vlastníctva SR
| Úrad pre normalizáciu, metrológiu a skúšobníctvo SR
| Správa štátnych hmotných rezerv SR
| Štatistický úrad SR
| Úrad jadrového dozoru
| Úrad pre verejné obstarávanie
| Generálna prokuratúra
| Najvyšší súd
| Národná banka Slovenska
| Slovenská akadémia vied
| Rada vysokých škôl
| Študentská rada vysokých škôl
| Slovenská rektorská konferencia
| Odborový zväz pracovníkov školstva a vedy SR
| Asociácia zamestnávateľských zväzov a združení SR
| Slovenský zväz výrobných družstiev
Počet oslovených subjektov: | 40
Zaslali do stanoveného termínu: | 33
Zaslali po termíne: | 0
Vôbec  nezaslali: | 5 (NS, NBÚ, ÚGKaK, NBS, SAV)
Subjekty, ktoré nemali pripomienky: | 12 (MK SR, MS SR, SHP ÚV SR, PÚ, NKÚ, ÚPV, ÚNMS, SŠHR, ÚJD, ÚVO, AZZ SR, SZVD)
Počet vznesených pripomienok: | 42
Počet akceptovaných: | 30

Počet neakceptovaných, z toho počet zásadných – 
ktoré subjekty:

12/0 – všetky zásadné pripomienky boli akceptované.

Rozporové konanie (s kým, kedy, na akej úrovni, s akým výsledkom): | -
Počet odstránených pripomienok: | -
Počet neodstránených pripomienok: | -

Vyhodnotenie pripomienkového konania 
(tabuľková časť)

Par
ods.bod

Rezort

Pripomienka

Typ

Vyh.

Spôsob vyhodnotenia

| | Všeobecne | | |

Ministerstvo hospodárstva SR

1.	Všeobecne:
Predložený materiál neobsahuje informáciu, ako sú právne, resp. zmluvne upravené záväzky, na základe ktorých nezisková organizácia Pro Univerzitas získa zo štátneho rozpočtu ako preddavok finančné prostriedky na nákup a rekonštrukciu nehnuteľností určených pre činnosť pripravovanej Univerzity J. Selyeho a ako je zabezpečený ich bezodplatný prevod do vlastníctva tejto univerzity

O

A

Akceptované iným spôsobom. N. o.  Pro Universitas je z procesu zriaďovania UJS vylúčená.

Ministerstvo hospodárstva SR

Všeobecne
Odporúčame návrh zákona doplniť o stanovisko Akreditačnej komisie a s týmto stanoviskom návrh zákona predložiť vláde SR.
V závere predkladacej správy  a na druhej strane dôvodovej správy sa uvádza, že návrh zriadenia uvedenej univerzity bol ministrom školstva predložený Akreditačnej komisii, ktorá sa má k zriadeniu univerzity vyjadriť. Nikde v materiále sa však neuvádza vyjadrenie tejto komisie, takže vzhľadom k tomu odporúčame uvedený návrh zákona predkladať až po vyjadrení Akreditačnej komisie, resp. doplniť jej závery a odporúčania aj do predkladacej či dôvodovej správy.

O

A

Návrh bude doplnený o stanovisko po vyjadrení Akreditačnej komisie.

| Ministerstvo práce, sociálnych vecí a rodiny SR | Nakoľko pre  činnosť  Univerzity sú  potrebné materiálne,  finančné  a personálne  prostriedky, považujeme za žiaduce v návrhu zákona  určiť  majetok  novozriadenej verejnej  vysokej  školy. Vychádzajúc zo zákona o neziskových organizáciách poskytujúcich všeobecne prospešné služby  vo vzťahu zriadenej Pro Universitas n. o.  a navrhovanému prevodu majetku  neziskovej organizácie na Univerzitu J. Selyeho v Komárne ako verejnú školu je podľa  nášho názoru nesúladné s ustanoveniami cit. Zákona, podľa ktorého majetok „zaniknutej (zrušenej)“ n. o. je možné previesť len na  inú neziskovú organizáciu alebo nadáciu, ktorou Univerzita J. Selyeho v Komárne nie je. | O | Č | Čiastočne akceptované tým, že n. o.  Pro Univerzitas je z procesu zriaďovania UJS vylúčená. Majetok verejnej vysokej školy sa v zákone neurčuje, lebo ho nezískava zo zákona, ale postupom uvedeným v doložke finančných...a v dôvodovej správe. Mestu Komárno nemožno zákonom uložiť prevod majetku.
| Odborový zväz pracovníkov školstva a vedy na Slovensku | Doplniť vyjadrenie Akreditačnej komisie k návrhu na zriadenie UJS v Komárne v nadväznosti na § 82 ods. 2 písm. d) zákona č. 131/2002 Z. z.. | O | A | Po vyjadrení bude stanovisko AK doplnené.
| | Návrh uznesenia | | |

Úrad vlády SR – Odbor boja proti korupcii

Zásadná pripomienka: Vzhľadom na nižšie uvedené žiadame v návrhu uznesenia vlády vypustiť bod B.1. a v bode B.2. slovo „koordinovanie“ nahradiť slovom „realizáciu“.
Predložený materiál nevysvetľuje, prečo sa má získanie priestorov pre novú univerzitu zabezpečovať cez neziskovú organizáciu, keď súčasne bude vymenovaný prípravný výbor. Tento by mal všetky prípravné aktivity zabezpečovať, nielen koordinovať. Podľa § 5 ods. 5 zákona č. 131/2002 Z. z. o vysokých školách osoba poverená ministrom školstva vykonáva po zriadení univerzity do vymenovania jej rektora funkciu štatutárneho orgánu univerzity. Finančnými prostriedkami potrebnými na nákup objektu Čajka a rekonštrukciu vybraných objektov pevnosti pre potreby univerzity môže teda disponovať táto osoba, a to už v roku 2003, čo možno zabezpečiť posunom účinnosti zákona do roku 2003. V opačnom prípade nie je jasný zmysel existencie prípravného výboru.

Z

A

Akceptované. Vypustené.

| Ministerstvo hospodárstva SR | V ukladacej časti pri úlohe B.1 odporúčame zmeniť termín plnenia úlohy. Podľa nášho názoru finančné prostriedky na financovanie aktivít súvisiacich so zriadením Univerzity J. Selyeho v Komárne možno previesť až po schválení navrhovaného zákona v NR SR. | O | A | Akceptované. Zmenené.
| Ministerstvo hospodárstva SR | V prílohe navrhovaného uznesenia odporúčame upraviť bod 1 a 2 tak, aby z uznesenia bolo jednoznačné, že nezisková organizácia Pro Univerzitas v zmysle uzatvorenej zmluvy prevedie príslušné nehnuteľnosti do vlastníctva Univerzity J. Selyeho v Komárne. Podľa nášho názoru pre poskytnutie preddavku zo štátneho rozpočtu nestačí iba „predpoklad“, tak ako sa to uvádza v terajšom znení bodu 1 a 2 citovanej prílohy. | O | A | Akceptované iným spôsobom. N. o.  Pro Universitas je z procesu zriaďovania UJS vylúčená.
| Ministerstvo financií SR | Zásadná pripomienka: Návrh má negatívny dopad na verejný rozpočet, zakladá finančné nároky na štátny rozpočet. Kvantifikáciu výdavkov na zriadenie a činnosť Univerzity J. Seleyho, ktorá je uvedená v „Doložke finančných, ekonomických vplyvov a vplyvov na zamestnanosť“, žiadame upraviť tak, aby boli viazané na výdavky kapitoly Ministerstva školstva SR, nie na rozpočtovú kapitolu Všeobecná pokladničná správa. | Z | A | Akceptované väzbou na rozpočtovú kapitolu MŠ SR.

Ministerstvo financií SR

Prostriedky štátneho rozpočtu na zriadenie vysokej školy môže ministerstvo financií poskytnúť iba vecne príslušnej kapitole – ministerstvu školstva, ktoré použitie týchto finančných prostriedkov musí zabezpečiť zmluvou.	
Zároveň uvádzame, že na práce uvedené v materiáli, spojené so zriadením vysokej školy, má Ministerstvo školstva SR dostatočne vybudované kompetentné útvary, a preto realizáciu predmetných činností prostredníctvom medzičlánku (neziskovej organizácie Univerzitas) považujeme za neefektívne vynaloženie prostriedkov štátneho rozpočtu.

Z

A

Akceptované iným spôsobom. N. o.  Pro Universitas je z procesu zriaďovania UJS vylúčená. Finančné prostriedky sa poskytnú MŠ SR.

Ministerstvo financií SR

V kapitole Všeobecná pokladničná správa nie sú v roku 2003 na zriadenie uvedenej vysokej školy rozpočtované prostriedky v sume 100 mil. Sk a svojím obsahom navrhované výdavky nezodpovedajú „výdavkom na riešenie dopadov nových zákonných úprav“. Uvedené finančné prostriedky je možné zabezpečiť iba zo schváleného rozpočtu kapitoly ministerstva školstva na rok 2003.
	K rozpočtovým dôsledkom pripomíname, že okrem vyššie uvedených výdavkov v roku 2003 návrh zakladá zvýšené nároky na štátny rozpočet v roku 2004 v sume 62 mil. Sk, v roku 2005 72 mil. Sk a v roku 2006 83 mil. Sk. Vo východiskách na rok 2004 nie sú uvedené nároky zohľadnené. Zriadenie „Univerzity“ navrhujeme realizovať z celkových výdavkov Ministerstva školstva SR vyčlenených v roku 2004 pre vysoké školy.

O

A

Na rok 2003 sa finančné prostriedky nežiadajú, na ďalšie roky budú zvýšené nároky pokryté z rozpočtu vysokých škôl v rámci navyšovania o 0,1 % HDP.

Ministerstvo financií SR

Táto pripomienka je zásadná.
S úlohou pre podpredsedu vlády a ministra financií (bod B.1 návrhu na uznesenie vlády SR) zásadne nesúhlasíme a žiadame ju vypustiť.
Okrem toho, vzhľadom na navrhovanú účinnosť zákona od 1.1.2004 dôrazne upozorňujeme, že prostriedky Všeobecnej pokladničnej správy určené v roku 2003 na riešenie nových zákonných úprav nemožno použiť na riešenie finančného dopadu zákona, ktorý nadobudne účinnosť od 1.1.2004.

Z

A

Akceptované. Vypustené a upravené.

Ministerstvo vnútra SR

Túto pripomienku považujeme za zásadnú.
Materiál nevysvetľuje, prečo sa má získanie priestorov pre novú univerzitu zabezpečovať cez neziskovú organizáciu, keď súčasne bude vymenovaný prípravný výbor. Tento by mal všetky prípravné aktivity zabezpečovať, nielen koordinovať. Podľa § 5 ods. 5 zákona č. 131/2002 Z. z. o vysokých školách osoba poverená ministrom školstva vykonáva po zriadení univerzity do vymenovania jej rektora funkciu štatutárneho orgánu univerzity. Finančnými prostriedkami potrebnými na nákup objektu Čajka a rekonštrukciu vybraných objektov pevnosti pre potreby univerzity môže teda disponovať táto osoba, a to už v roku 2003, čo možno zabezpečiť posunom účinnosti zákona do roku 2003. V opačnom prípade nie je jasný zmysel existencie prípravného výboru.
Vzhľadom na uvedené žiadame v návrhu uznesenia vlády vypustiť bod B.1. a v bode B.2. slovo „koordinovanie“ nahradiť slovom „realizáciu“.

Z

A

Akceptované okrem posunu účinnosti zákona., čo je v rozpore s § 5 ods. 5 zákona  č. 131/2002 Z. z.

| | Návrh zákona | | |
| Štatistický úrad | Odporúčame návrh zákona doplniť o ustanovenia zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, ktoré sa vzťahujú i na predkladaný materiál. | O | N | Potrebné odkazy sú uvedené.
§ 1 ods. 2 | Ministerstvo pôdohospodárstva SR | V poznámke pod čiarou k odkazu č. 2 je potrebné vypustiť slová  „o vysokých školách a o zmene a doplnení niektorých zákonov“. | O | A | Akceptované. Vypustené.

§ 1 ods. 5

Podpredseda vlády SR p. Csáky

Zásadná pripomienka:
Upraviť znenie odseku 5:
„Hlavným vyučovacím jazykom Univerzity J. Selyeho je jazyk maďarský.“
Odôvodnenie:
Účelom zriadenia Univerzity J. Selyeho v Komárne je vytvorenie podmienok na zabezpečenie vysokoškolského vzdelávania občanov maďarskej národnosti žijúcej v Slovenskej republike v záujme preklenutia rozdielov vo vysokoškolskej vzdelanostnej úrovni občanov maďarskej národnosti oproti občanom slovenskej národnosti. Z toho dôvodu je opodstatnené identifikovať priamo v zákone hlavný vyučovací jazyk univerzity. Takýto postup samozrejme predpokladá, že niektoré aprobácie budú vyučované aj v jazyku slovenskom ako aj vo svetových jazykoch.

Z

A

Akceptované dohodnutou úpravou ustanovenia textu zákona.

§ 1 ods. 5

Ministerstvo výstavby a regionálneho rozvoja SR

K zákonu Ministerstvo výstavby a regionálneho rozvoja Slovenskej republiky má zásadnú pripomienku. Univerzita má byť vytvorená za účelom preklenutia rozdielov vo vzdelanostnej úrovni a štruktúre medzi občanmi slovenskej a maďarskej národnosti, z čoho jednoznačne vyplýva, že vyučovací jazyk má byť len maďarský.
	Uvedenú zásadnú pripomienku žiadame zapracovať do návrhu zákona nasledovne: Článok I., § 1, bod 5) „Vyučovacím jazykom Univerzity J. Selyeho v Komárne je jazyk maďarský.“

Z

A

Akceptované dohodnutou úpravou ustanovenia textu zákona.

§ 1 ods. 5 | Ministerstvo životného prostredia | Navrhuje sa znenie textu: „Vyučovacím jazykom Univerzity J. Selyeho v Komárne je jazyk maďarský.“ | O | A | Akceptované dohodnutou úpravou ustanovenia textu zákona.
§ 1 ods. 5 | Ministerstvo dopravy, pôšt a telekomunikácií SR | Odporúča sa použiť spojenie „vyučovacími jazykmi“. | O | A | Akceptované.
| | Dôvodová správa | | |

Ministerstvo zahraničných vecí SR

Pripomienky legislatívno-technického charakteru: 
	Vo všeobecnej časti dôvodovej správy k návrhu zákona je použité slovné spojenie“ v materinskom maďarskom jazyku“ i napriek tomu, že MZV SR v rámci pripomienkového konania k materiálu „ Zámer zriadenia Univerzity J. Selyeho v Komárne“ odporúčalo vypustiť v texte slovo“ materinský“, alebo ho nahradiť slovom „ maďarský“, čo bolo predkladateľom akceptované. 
Z uvedeného dôvodu odporúčame vznesené pripomienky zapracovať do predmetného materiálu.

O

A

Akceptované. Upravené.

Štatistický úrad

Vo všeobecnej časti dôvodovej správy sa uvádza, že riadenie a správa univerzity bude odlišná od zákona č. 131/2002 Z. z., no návrh neobsahuje orgány akademickej samosprávy.
	V dôvodovej správe sa uvádza len bakalárska a magisterská forma štúdia, podľa zákona č. 131/2002 Z. z. sa udeľuje napr. doktorantom v oblasti  katolíckej teológie titul „doktor teológie“ (v skratke „ThDr.“). Do predloženého návrhu odporúčame dopracovať, ktoré formy štúdia bude možné na príslušných fakultách absolvovať.

O

N

Neakceptované. Ide o nedorozumenie, lebo správa upozorňuje na úspornosť riadenia, nie na odlišnosti od zákonnej úpravy. Podrobnosti o problematike študijných programov sú predmetom projektu.

| Ministerstvo hospodárstva SR | V dôvodovej správe na strane 4 v „Zámere výskumnej, vývojovej, umeleckej a ďalšej tvorivej činnosti“ časť „Pedagogická fakulta UJS“ nemôžeme súhlasiť s konštatovaním, aby jej zameraním bolo skúmanie vplyvu slovenského jazyka na používanie maďarského jazyka v jazykovo zmiešaných oblastiach v Slovenskej republike. Tento zámer má určitým spôsobom nacionalistický podtón a z toho dôvodu ho odporúčame vypustiť a ponechať pri danej fakulte len výučbu spoločenských a prírodovedeckých disciplín. | O | N | Sloboda vedeckého bádania je akademickou slobodou.
| | Doložka zlučiteľnosti | | |
| Ministerstvo práce, sociálnych vecí a rodiny SR | Je žiaduce  prepracovať doložku zlučiteľnosti v časti 3 (zdôvodniť  vecne). Upozorňujeme, že problematika vzdelávania patrí najmä do kapitoly č. 18 „vzdelávanie a odborná príprava“ a do kapitoly č. 2  „voľný pohyb osôb“  patrí uznávanie odborných  kvalifikácií podľa  smernice 89/48/EHS  a  92/51/EHS. | O | N | Vzhľadom na problematiku zákona sa to nepovažuje za potrebné.
| | Doložka finančných, ekonomických vplyvov a vplyvov na zamestnanosť | | |

Ministerstvo financií SR

V prílohe uznesenia vlády SR (strana 3 návrhu) sa uvádza finančný projekt, v zmysle ktorého Ministerstvo financií SR poskytne neziskovej organizácii Pro Univerzitas finančné prostriedky na financovanie adaptačných a rekonštrukčných prác vybraných objektov pevnosti v Komárne (ide o jedáleň, telocvičňu, vrátnicu a veliteľskú budovu), ktoré mesto Komárno prevedie do vlastníctva uvedenej neziskovej organizácie a po ich zrekonštruovaní ich táto nezisková organizácia bezodplatne prevedie do vlastníctva Univerzity J. Selyeho do 31. januára 2004.
Uvedený projekt je v rozpore so zákonom NR SR č. 278/1993 Z.z. o správe majetku štátu v znení neskorších predpisov (ďalej len „zákon o správe majetku štátu“), a to z nasledovných dôvodov:
Dňa 13.5.2003 bola Ministerstvom financií SR schválená kúpna zmluva uzatvorená 5.2.2003 Slovenskou republikou, správcom Ministerstvom obrany SR, Kutuzovova 8, 832 47 Bratislava, IČO: 30 845 572 a mestom Komárnom, Námestie generála Klapku 1, 945 01 Komárno, IČO: 00306525. Predmetom kúpnej zmluvy boli aj vybrané objekty pevnosti v Komárne uvedené v predloženej prílohe uznesenia vlády SR. Uvedené objekty kúpilo mesto Komárno podľa ust. § 8 ods. 1, 5 písm. c) zákona o správe majetku štátu – t.j. bez uskutočnenia osobitného ponukového konania a za nižšiu než primeranú cenu v súlade s ust. § 8 ods. 6 písm. a). V kúpnej zmluve sa mesto zaviazalo využívať prevádzané objekty na poskytovanie všeobecne prospešných služieb podľa priloženého projektu využitia.
V zmysle ust. § 8 ods. 5 písm. c) zákona o správe majetku štátu správca nie je povinný vykonať osobitné ponukové konanie pri prevode nehnuteľnej veci štátu do vlastníctva obce za podmienky, že obec bude tento nehnuteľný majetok využívať na poskytovanie všeobecne prospešných služieb alebo na výstavbu verejnoprospešných stavieb a  že obec dodrží podmienky uvedené v § 11 ods. 4. 
  V zmysle ust. § 11 ods. 4 zákona o správe majetku štátu pri  prevode   nehnuteľných  vecí  štátu   za  nižšiu  než primeranú  cenu  podľa  § 8  ods. 4  písm. a)  je kupujúci povinný dodržať účel dohodnutý podľa odseku 1 najmenej počas piatich rokov od  nadobudnutia vlastníckeho  práva. Ak  kupujúci túto  povinnosť nesplní,  je povinný  doplatiť správcovi  rozdiel medzi dohodnutou cenou a primeranou cenou podľa  § 8 ods. 4 písm. a) alebo písm. b)najneskôr  do šiestich  mesiacov odo  dňa zmeny  účelu, inak kúpna zmluva stráca  platnosť v deň nasledujúci  po uplynutí lehoty na  doplatenie.  Zmenu  dohodnutého  účelu  pred uplynutím piatich rokov  je  kupujúci  vždy  povinný  správcovi  vopred  oznámiť. Ak kupujúci zmení  dohodnutý účel bez  predchádzajúceho oznámenia, je kúpna  zmluva  od  začiatku  neplatná. Ak  sa  zmluva  stane neplatnou, je  správca povinný podať  návrh na záznam  alebo vklad vlastníckeho práva štátu do  katastra nehnuteľností. V prípade predaja  alebo  iného   scudzenia  nehnuteľnej  veci  nadobudnutej kupujúcim za  nižšiu cenu než primeranú  podľa § 8 ods. 4 písm. a) pred  uplynutím  piatich  rokov   od  jej  nadobudnutia,  má  štát predkupné právo na kúpu nehnuteľnej  veci za cenu,  za ktorú kupujúci  nadobudol nehnuteľnú  vec  štátu  od správcu;  v prípade znehodnotenia  sa cena  primerane zníži.  Kupujúci môže  požadovať finančnú náhradu  toho, o čo sa  zvýšila hodnota nehnuteľnej veci. Predkupné právo  štátu na kúpu  nehnuteľnej veci štátu  je správca povinný dohodnúť v kúpnej zmluve  ako časovo obmedzené vecné právo v trvaní   piatich  rokov   od  nadobudnutia   vlastníckeho  práva kupujúcim;  správca   je  povinný  súčasne  s  návrhom  na  vklad vlastníckeho  práva  k  nehnuteľnosti  podať  aj  návrh  na záznam predkupného práva štátu k tejto nehnuteľnosti.S poukazom na uvedené počas piatich rokov od  nadobudnutia vlastníckeho  práva mesta Komárno k uvedeným objektom nemôže mesto tieto objekty predať bez zohľadnenia predkupného práva štátu. Aj v prípade, že by si štát predkupné právo k uvedeným nehnuteľnostiam neuplatnil, mesto Komárno by bolo povinné doplatiť štátu rozdiel medzi dohodnutou cenou a trhovou cenou predmetných nehnuteľností z dôvodu zmeny účelu ich využitia. 
Okrem toho, uvedené nehnuteľnosti sú stále vo vlastníctve Slovenskej republiky, nakoľko mesto Komárno zatiaľ nezaplatilo kúpnu cenu a nebol povolený vklad jeho vlastníckeho práva k týmto nehnuteľnostiam. Naopak, listom zn. 339/OOP/2003 zo dňa 3.6.2003 požiadalo mesto Komárno o odklad úhrady kúpnej ceny uvedenej v kúpnej zmluve o 90 dní z dôvodu dočasnej platobnej neschopnosti. Uvedený odklad však nie je možný, keďže splatnosť kúpnej ceny v zmysle kúpnej zmluvy je najviac 60 dní od nadobudnutia platnosti kúpnej zmluvy. V zmysle ust. § 11 ods. 1 zákona o správe majetku štátu ak kupujúci nezaplatí dohodnutú cenu najneskôr v posledný deň dohodnutej doby splatnosti, je správca povinný odstúpiť od zmluvy. Odstúpením od zmluvy sa zmluva zrušuje od začiatku a správca je povinný naložiť s prebytočným majetkom v zmysle zákona o správe majetku štátu.

O

A

Akceptované iným spôsobom. N. o.  Pro Universitas je z procesu zriaďovania UJS vylúčená.

Ministerstvo obrany SR

Slovenská republika - Ministerstvo obrany Slovenskej republiky ako predávajúci a mesto Komárno ako kupujúci uzavreli kúpnu zmluvu č. 237/2002 5. februára 2003, ktorej predmetom bol objekt Stará a Nová pevnosť v Komárne. Dohodnutá kúpna cena za prevod vlastníctva predmetného objektu podľa kúpnej zmluvy č. 237/2002 je 40 mil. Sk. V Doložke finančných, ekonomických vplyvov a vplyvov na zamestnanosť predmetného materiálu sa však chybne uvádza kúpna cena 35 mil. Sk.  
Listom č. j. 339/00p/2003 z 3. júna 2003 požiadal primátor mesta Komárno o odklad úhrady kúpnej ceny o ďalších 90 dní.  Mestu Komárno bolo z úrovne Sekcie modernizácie a infraštruktúry Ministerstva obrany Slovenskej republiky oznámené, že Ministerstvo obrany Slovenskej republiky je povinné nakladať s majetkom štátu v súlade so zákonom č. 278/1993 Z. z. o správe majetku štátu (ďalej len „zákon“). Podľa ustanovenia § 11 ods. 1 zákona musí kúpna zmluva o prevode vlastníctva majetku štátu obsahovať okrem  dohody o účele, na ktorý bude majetok štátu slúžiť jeho nadobúdateľovi,  aj dohodu o dobe splatnosti kúpnej ceny, ktorá nesmie byť dlhšia ako 60 dní odo dňa nadobudnutia platnosti kúpnej zmluvy. Ak nadobúdateľ nezaplatí dohodnutú cenu najneskôr v posledný deň dohodnutej doby splatnosti, je správca povinný odstúpiť od zmluvy. 
V Doložke finančných, ekonomických vplyvov a vplyvov na zamestnanosť sa uvádza, že objekty potrebné pre Univerzitu J. Selyeho prevedie mesto Komárno bezplatne do vlastníctva Univerzity J. Selyeho v rokoch 2003 a 2004.
Podľa ustanovenia § 11 ods. 4 zákona pri prevode nehnuteľných vecí štátu za nižšiu než primeranú cenu podľa ustanovenia § 8 ods. 4 zákona je kupujúci, v tomto prípade mesto Komárno,  povinný dodržať dohodnutý účel prevodu vlastníctva najmenej počas piatich rokov od nadobudnutia vlastníckeho práva. Ak kupujúci túto povinnosť nesplní, je povinný doplatiť správcovi rozdiel medzi dohodnutou cenou a primeranou cenou podľa ustanovenia § 8 ods. 4  zákona najneskôr do šiestich mesiacov odo dňa zmeny účelu, inak kúpna zmluva stráca platnosť v deň nasledujúci po uplynutí lehoty na doplatenie. 
V kúpnej zmluve č. 237/2002 sa kúpna cena dohodla vo väzbe na účel prevodu vlastníctva štátu, ktorým je využívanie predmetnej nehnuteľnosti obcou na poskytovanie všeobecne prospešných služieb v súlade s ustanovením § 8 ods. 5 zákona.
Podľa ustanovenia § 11 ods. 4 zákona v prípade predaja alebo iného scudzenia nehnuteľnej veci nadobudnutej kupujúcim za nižšiu cenu než primeranú podľa § 8 ods. 4 zákona pred uplynutím piatich rokov od jej nadobudnutia, má štát predkupné právo na kúpu nehnuteľnej veci za cenu, za ktorú kupujúci nadobudol nehnuteľnú vec štátu od správcu. Predkupné právo štátu na kúpu nehnuteľnej veci štátu je správca povinný dohodnúť v kúpnej zmluve ako časovo obmedzené vecné právo v trvaní piatich rokov od nadobudnutia vlastníckeho práva kupujúcim; správca je povinný súčasne s návrhom na vklad vlastníckeho práva k nehnuteľnosti podať aj návrh na záznam predkupného práva štátu k tejto nehnuteľnosti.
V čl. V. cit. kúpnej zmluvy je dohodnuté predkupné právo v prospech štátu v trvaní piatich rokov od nadobudnutia vlastníckeho práva pre prípad predaja alebo iného scudzenia predmetnej nehnuteľnosti kupujúcim.
V prípade prevodu predmetnej nehnuteľnosti na neziskovú organizáciu Pro Universitas je Mesto Komárno povinné ponúknuť predmetnú nehnuteľnosť štátu. Ak štát nevyužije svoje predkupné právo môže mesto Komárno previesť predmetnú nehnuteľnosť na neziskovú organizáciu Pro Universitas.
Vzhľadom na uvedené skutočnosti je potrebné Doložku finančných, ekonomických vplyvov a na zamestnanosť- časť Kapitálové výdavky prepracovať a postup nadobúdania predmetných nehnuteľností zladiť s platným právnym stavom.

O

A

Upravené.

Ministerstvo vnútra SR

Túto pripomienku považujeme za zásadnú:
Podľa postupu opísaného v poznámke má objekt Čajka kúpiť nezisková organizácia od mesta Komárno za finančné prostriedky získané zo štátneho rozpočtu a pevnosť má zakúpiť mesto Komárno, ktoré časť jej objektov má previesť do vlastníctva neziskovej organizácie a táto po ich rekonštrukcii a adaptácii zas spolu s objektom Čajka ich prevedie do vlastníctva univerzity.
Vzhľadom na nevyhnutnú existenciu štatutárneho orgánu novej univerzity s takýmto postupom nesúhlasíme, považujeme ho za netransparentný a navodzujúci ďalšie otázky o cieľoch neziskovej organizácie a mesta Komárno pri prevodoch vlastníctva.
K bezodplatnému prevodu vybraných objektov pevnosti od budúceho vlastníka mesta Komárno neziskovej organizácii uvádzame, že je v rozpore so zákonom Slovenskej národnej rady č. 369/1990 Zb. o obecnom zriadení, pretože podľa jeho § 8 ods. 3 je darovanie nehnuteľného majetku obce neprípustné, ak osobitný predpis neustanovuje inak a iné ustanovenia v tomto prípade nie sú.

Z

A

Akceptované iným spôsobom. N. o.  Pro Universitas je z procesu zriaďovania UJS vylúčená.

| Ministerstvo vnútra SR | Na záver vyjadrujeme pochybnosti o prevode pevnosti ako národnej kultúrnej pamiatky mestu Komárno aj z hľadiska budúceho financovania jeho povinností ako vlastníka pamiatky, keďže toto je v súčasnosti problémom aj pre štát ako súčasného vlastníka. | O | | Ide a podnet – názor.

Úrad vlády SR – Odbor boja proti korupcii

Zásadná pripomienka:
V poznámke predkladateľ uvádza, že objekt Čajka má kúpiť nezisková organizácia od mesta Komárno za finančné prostriedky získané zo štátneho rozpočtu a pevnosť má zakúpiť mesto Komárno, ktoré časť jej objektov má previesť do vlastníctva neziskovej organizácie a táto po ich rekonštrukcii a adaptácii zas spolu s objektom Čajka ich prevedie do vlastníctva univerzity.
Vzhľadom na nevyhnutnú existenciu štatutárneho orgánu novej univerzity s takýmto postupom nesúhlasíme, považujeme ho za netransparentný a navodzujúci ďalšie otázky o cieľoch neziskovej organizácie a mesta Komárno pri prevodoch vlastníctva.
K bezodplatnému prevodu vybraných objektov pevnosti od budúceho vlastníka mesta Komárno neziskovej organizácii uvádzame, že je v rozpore so zákonom Slovenskej národnej rady č. 369/1990 Zb. o obecnom zriadení, pretože podľa jeho § 8 ods. 3 je darovanie nehnuteľného majetku obce neprípustné, ak osobitný predpis neustanovuje inak a iné ustanovenia v tomto prípade nie sú.

Z

A

Akceptované iným spôsobom. N. o.  Pro Universitas je z procesu zriaďovania UJS vylúčená.